Jaime II od Mallorce
<s>Jaime II od Mallorce (Montpellier, 1243. - Palma de Mallorca, 1311. bio je kralj Mallorce od 1276. do svoje smrti 1311.</s>

<s>Nakon sklapanja Mirovnog sporazuma u Perpignanu 1279. postao je vazal Krune Aragona odnosno svog starijeg brata Pedra III iz čijih se ruku čitav život nastojao istrgnuti.</s>

<s>Biografija</s>

<s>Rođen je kao sin Jaimea I - Osvajača i Violante (kćeri ugarskog kralja Andrije II).</s><s>Njegovo djetinjstvo i mladost bili su obilježeni porodičnim tragedijama i svađama.</s><s>Majka mu je umrla kad je imao jedva osam godina, a i brat Fernando i polubrat Alfonso.</s><s>Svađe su izbijale zbog očevih 
testamenata, koje je više puta mjenjao.</s><s>U konačnom iz 1262. (potvrđen 1272) - Jaime III dobio je Baleare (Mallorcu, Ibizu i Formenteru), Grofoviju Roussillon i Montpellier.</s><s>Četvrti balearski otok Menorca ostao je čitav njegov život pod muslimanskom vlašću, tako da od njega nije imao ništa.</s>

<s>Nakon smrti svog oca 1276. stupio je na balearski tron.</s>

<s>Preko svoje žene Esclarmunde de Foix sa kojom se oženio 1275., zbližio se sa njenim bratom Rogerom-Bernardom od Andore, koji se stalno bunio protiv aragonske vlasti i bio trn u oku njegovom starijem bratu Pedru III koji je nasljedio aragonski tron.</s><s>Nesuglasice je izgladio sklopivši mirovni sporazum sa bratom u Perpignanu 1279. kojim je priznao njegovo suzerenstvo nad svojom kraljevinom.</s><s>Njihovi sukobi ipak nisu prestali, jer su im se preklapale jurisdikcije naročito u Montpellieru.</s>

<s>Problem je nastao i kad je Pedro III zatražio pomoć od brata u konfliktu sa francuskim kraljem do kojeg je došlo zbog Kraljevine Sicilije koju je Pedro zauzeo 1282.</s><s>Jaime je odbio njegovu molbu 1283. pod izlikom da bi zbog tog mogao biti ekskomuniciran od pape.</s>

<s>Sa francuskim kraljem Philippom III (koji je bio suprug njegove sestre Isabelle) sklopio je tajni sporazum u zamku kod Perpignana
Pedro III je 1285. došao u Perpignan, i iznenadio Jaima, koji se uspio spasiti bijegom preko odvodnog kanala i zatražio pomoć od francuskog kralja, koji je napao Kataloniju, ali se morao povući nakon poraza kod pirinejskog prijevoja Panissara.</s>

<s>Ljutiti Pedro III zbog tog je organizirao napad na Mallorcu, ali je zbog bolesti to morao prepustiti svom sinu Alfonsu III.</s><s>On je opsjedao Palma de Mallorcu koja je uspjela izdržati 19. novembra 1285., nakon tog je anektirao Baleare.</s><s>Jaime se tri puta bezuspješno pokušao vratiti na tron, to mu je uspjelo tek nakon sklapanja Mirovnog sporazuma u Anagniju 1295. u kom 
je pristao biti poslušan vazal Krune Aragona.</s>

<s>Nakon povratka na tron Jaime se posvetio unapređenju svoje male kraljevine.</s><s>Valutnom reformom konsolidirao je financije i osnovao jedanaest 
novih naselja na Mallorci.</s>

<s>Izvori</s>

<s>Vanjske veze</s>

<s>Jaime II de Mallorca</s>

<s>Vladari Mallorce
Španski vladari</s>

